Diari Oficial de la Generalitat Valenciana


Sumari del DOGV 8624, del 30-08-2019 (2019/8299)

RESOLUCIÓ de 19 d'agost de 2019, del director de l'Agència de Prevenció i Lluita contra el Frau i la Corrupció, per la qual s'aprova la llista de llocs de treball de l'Agència de Prevenció i Lluita contra el Frau i la Corrupció de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8624

Data del DOGV
:   30-08-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/8299


Data del document
:   19-08-2019

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ de 19 d'agost de 2019, del director de l'Agència de Prevenció i Lluita contra el Frau i la Corrupció, per la qual s'aprova la llista de llocs de treball de l'Agència de Prevenció i Lluita contra el Frau i la Corrupció de la Comunitat Valenciana. [2019/8299]  
I. Mitjançant la Llei 11/2016, de la Generalitat, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana, es crea aquesta agència com una entitat de dret adscrita a les Corts, amb personalitat jurídica pròpia i plena capacitat d'obrar per al compliment dels seus fins.  
L'article 29 d'aquesta llei estableix que els llocs de treball de l'Agència es classificaran i proveiran d'acord amb les normes de la Llei de funció pública valenciana, i que l'elaboració i l'aprovació de la llista de llocs de treball correspondrà a l'Agència.  
  
II. Mitjançant la Resolució de 27 de juny de 2019, del director de l'Agència de Prevenció i Lluita contra el Frau i la Corrupció de la Comunitat Valenciana, s'aprova el Reglament de funcionament i de règim interior d'aquesta (DOGV 8582, 02.07.2019), d'acord amb l'habilitació concedida en la disposició transitòria, apartat dos, de la Llei 11/2016, de la Generalitat, de 28 de novembre.  
L'article 62 del reglament esmentat preveu que la llista de llocs de treball ha de contindre els llocs necessaris i adequats per a garantir el compliment efectiu de les seues funcions, d'acord amb els crèdits pressupostaris aprovats, i ha de contindre, com a mínim, el número de cada lloc, la denominació, el grup, la classificació professional, els complements de nivell i específics, la forma de provisió, els requisits, els mèrits, les funcions i, si escau, qualsevol altra circumstància rellevant per a la seua provisió.  
Aquest precepte afig que, una vegada aprovada la llista de llocs de treball pel director o la directora de l'Agència, després de la negociació en la mesa negociadora, es publicarà en el Diari Oficial de la Generalitat Valenciana, en el Butlletí Oficial de les Corts i en la pàgina web de l'Agència.  
  
III. La llista de llocs de treball de l'Agència, fins ara vigent, va ser aprovada per la Resolució d'1 de març de 2018, del director de l'Agència, i publicada en el DOGV núm. 8247, de 05.03.2019, la qual va ser objecte de modificació puntual en les característiques de diversos llocs, en l'exercici de potestats d'organització, que es van recollir en la Resolució de 30 de novembre de 2019, publicada en el DOGV núm. 8460 de 09.01.2019.  
La Llei 28/2018, de 28 de desembre, de pressupostos de la Generalitat per a l'exercici de 2019, ratifica el projecte de pressupostos que l'Agència va presentar a la Mesa de les Corts per a enguany, i en el qual incorpora les mateixes quanties i la mateixa classificació en els diferents capítols de despesa, inclòs el capítol I, relatiu a despeses de personal, la qual cosa permet la creació de diversos llocs de treball nous, especialment en l'Àrea de Prevenció, Formació i Documentació, i la reclassificació d'alguns ja existents, per a un compliment millor dels fins i de les funcions de l'Agència, la qual cosa motiva i justifica, juntament amb l'aprovació del Reglament de funcionament i de règim interior de 27 de juny de 2019, l'aprovació d'aquesta nova llista de llocs de treball, mitjançant la qual l'Agència es dota de l'instrument tècnic que permet l'organització, la racionalització i l'ordenació del seu personal funcionari, després del transcurs de dos anys des de l'inici de les seues activitats i del seu funcionament.  
  
IV. D'altra banda, el capítol IV del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, estableix el dret a la negociació col·lectiva per a la determinació de les condicions de treball dels empleats públics.  
  
La nova llista de llocs de treball s'ha inclòs en l'ordre del dia de les reunions de la mesa tècnica de l'Agència dels dies 10 i 15 de juliol de 2019, la composició de la qual és idèntica a la mesa de negociació de l'Agència, pel que fa a la representació sindical. Amb caràcter previ a aquestes reunions, ha d'haver-se posat a disposició dels membres de la mesa la documentació justificativa de les ampliacions i modificacions que la nova llista de llocs de treball comporta, inclòs l'informe favorable sobre l'existència de dotació pressupostària dels llocs de treball continguts en aquesta, en compliment del que s'estableix en els articles 34.2 i 41.2 de la Llei 10/2010, de la Generalitat, de 9 de juliol, d'ordenació i de gestió de la funció pública valenciana. De tot això queda constància, així com de la negociació pertinent, en les actes de les sessions esmentades de les meses, subscrites per tots els membres.  
  
En virtut d'això, d'acord amb el que es disposa en els articles 32 i següents de la llei 10/2010, d'ordenació i de gestió de la funció pública valenciana, i de conformitat amb les atribucions conferides en l'article 29.3 de la llei 11/2016, de la generalitat, de 28 de novembre, de l'agència de prevenció i lluita contra el frau i la corrupció de la comunitat valenciana, i en els articles 13.1.f, 61 i 62 del reglament de funcionament i de règim interior de 27 de juny de 2019, resolc:  
  
  
Primer  
Aprovar la llista de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, que figura en l'annex d'aquesta resolució, amb les modificacions que s'hi preveuen respecte a la llista anterior de llocs, i la creació dels llocs núm. 33, 34, 35, 36 i 37.  
  
Segon  
Deixar sense efecte la llista de llocs de treball recollida en la Resolució d'1 de març de 2018, del director de l'Agència de Prevenció i Lluita contra el Frau i la Corrupció de la Comunitat Valenciana (DOGV 8247, 05.03.2018), modificada per la Resolució de 30 de novembre de 2018 (DOGV 8460, 09.01.2019).  
  
Tercer  
Els llocs de treball que han sigut objecte de modificació continuaran proveïts pels seus titulars o ocupants actuals, als quals es respectaran els drets adquirits.  
Els complements retributius modificats reportaran efectes econòmics i donaran dret a la seua percepció a partir del dia 1 del mes següent de la publicació d'aquesta resolució en el Diari Oficial de la Generalitat Valenciana.  
  
Quart  
Aquesta resolució tindrà efectes des de l'endemà de la seua publicació en el Diari Oficial de la Generalitat Valenciana.  
  
Cinqué  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes, a comptar des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, bé, un recurs contenciós administratiu davant del jutjat contenciós administratiu corresponent en el termini de dos mesos, d'acord amb el que preveuen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime procedent.  
  
València, 19 d'agost de 2019.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
FUNCIONS DELS LLOCS DE TREBALL DE L'AGÈNCIA DE PREVENCIÓ I LLUITA CONTRA EL FRAU I LA CORRUPCIÓ DE LA COMUNITAT VALENCIANA  
  
Núm. Lloc-Denominació-Funcions  
  
1. Cap del Gabinet de Relacions Institucionals, Comunicació i Participació  
El/la titular del Gabinet de Relacions Institucionals, Comunicació i Participació té les funcions següents:  
1. Mantindre, impulsar i gestionar les relacions institucionals amb els òrgans i les institucions de la Generalitat, de l'Estat i de les altres administracions públiques.  
2. Desenvolupar les polítiques de comunicació externa i d'imatge institucional de l'Agència i les relacions informatives i amb els mitjans de comunicació.  
3. Proposar qualsevol actuació de l'Agència a partir dels informes, les estadístiques, les publicacions i els estudis tècnics en relació amb les funcions de l'Agència.  
4. Proposar, coordinar i tramitar qualsevol actuació de l'Agència relacionada amb l'activitat parlamentària, especialment les compareixences parlamentàries i ciutadanes.  
5. Preparar i coordinar les reunions del Consell de Participació de l'Agència, així com promoure espais de trobada i d'intercanvi amb la societat civil i recollir les seues aportacions.  
6. Efectuar el seguiment del baròmetre de percepció de la corrupció i gestionar la presència de l'Agència en les xarxes socials.  
7. Vetlar pel compliment de les obligacions relatives a la transparència de l'activitat pública de l'Agència i la publicitat activa de la informació.  
8. Efectuar la proposta de disseny de la pàgina web de l'Agència, així com supervisar-ne la informació i els continguts i la presentació d'aquests.  
9. Efectuar el seguiment, l'avaluació del desenvolupament i del grau de compliment de la normativa vigent en matèria d'igualtat entre dones i homes en l'àmbit de les actuacions de l'Agència, inclosos l'ús d'un llenguatge no sexista i no discriminatori i la transmissió de valors positius i igualitaris en la publicitat institucional; proposar polítiques de gènere, el pla d'igualtat i el protocol d'assetjament laboral i per raó de sexe de l'Agència.  
10. Aquelles que li assigne el director o la directora de l'Agència.  
  
  
2. Cap de l'Àrea d'Administració, de Recursos Humans i de Gestió Econòmica  
El/la titular de l'Àrea d'Administració, de Recursos Humans i de Gestió Econòmica té les funcions següents:  
1. Dirigir, coordinar i supervisar el funcionament i l'organització de les unitats dependents.  
2. Executar les tasques d'administració i de gestió dels recursos humans i materials, dels serveis generals, dels béns i de la contractació administrativa de l'Agència.  
3. Preparar, tramitar i fer el seguiment dels processos de provisió de llocs de treball.  
4. Elaborar, preparar i gestionar la nòmina del personal de l'Agència.  
5. Elaborar la proposta d'avantprojecte de pressupost de l'Agència i, si escau, les modificacions d'aquest.  
6. Dirigir la gestió econòmica i comptable de l'Agència, mitjançant la tramitació dels documents administratius corresponents.  
7. Preparar la liquidació pressupostària i formular els comptes anuals.  
8. Gestionar la tresoreria i administrar els pagaments i ingressos.  
9. Realitzar la programació, la tramitació, el seguiment i el control de les diferents fases d'execució de la contractació de l'Agència.  
10. Dirigir i coordinar els serveis, les instal·lacions i l'ús de locals de l'Agència i gestionar l'inventari de béns i drets patrimonials de l'Agència.  
11. Informar sobre els assumptes relatius a l'àrea i elaborar propostes en relació amb els assumptes que ho requerisquen.  
12. Tramitar les publicacions als diaris oficials corresponents.  
  
13. Aquelles que li assigne el director o la directora de l'Agència.  
  
  
3. Director/a d'Anàlisi i Investigació  
El/la titular de la Direcció d'Anàlisi i Investigació té les funcions següents:  
1. Dirigir, coordinar i supervisar el funcionament i l'organització de les unitats i dels equips d'anàlisi i investigació dependents.  
2. Rebre i analitzar les sol·licituds, les denúncies i les comunicacions presentades per persones físiques o jurídiques, públiques o privades, òrgans o institucions de caràcter públic.  
3. Supervisar i vetlar pel correcte funcionament de la bústia de denúncies de l'Agència.  
4. Fer el tractament i l'anàlisi de la informació que tinga coneixement que siga susceptible de donar lloc a actuacions d'investigació.  
  
5. Avaluar la versemblança de les denúncies, practicar les actuacions necessàries a aquest efecte i emetre l'informe de versemblança de denúncies o comunicacions.  
6. Elaborar les propostes d'iniciació d'actuacions d'investigació, de remissió a l'òrgan competent o d'arxivament, i sotmetre-les a l'aprovació de la Direcció de l'Agència.  
7. Exercir la direcció tècnica superior de l'anàlisi, la investigació i la inspecció.  
8. Proposar a la Direcció de l'Agència la conclusió o la reobertura dels expedients d'investigació, així com fer el seguiment de les actuacions i recomanacions adoptades.  
9. Proposar l'establiment i aplicar o supervisar l'aplicació de normatives d'ús de recursos tecnològics, polítiques de seguretat i interoperabilitat, plans de desenvolupament de sistemes d'informació i altres criteris en relació amb els sistemes i les tecnologies de la informació i les comunicacions.  
10. Desenvolupar sistemes i planificar estratègies per a obtindre, organitzar i centralitzar la recollida i l'explotació d'informació que permeta identificar conductes susceptibles de frau i corrupció.  
11. Gestionar el manteniment de les bases de dades, les aplicacions informàtiques i les comunicacions, així com controlar la seguretat dels sistemes d'informació.  
12. Aquelles que li assigne el director o la directora de l'Agència.  
  
  
4. Director/a de Prevenció, Formació i Documentació  
El/la titular de la Direcció de Prevenció, Formació i Documentació té les funcions següents:  
1. Dirigir, coordinar i supervisar el funcionament i l'organització de les unitats dependents.  
2. Assessorar en l'elaboració i l'establiment dels elements que integren les estratègies d'integritat pública, així com en la confecció i l'avaluació dels plans de prevenció.  
3. Avaluar l'eficàcia dels instruments jurídics i les mesures existents en matèria de prevenció i lluita contra el frau i la corrupció.  
  
4. Proposar criteris previs, clars i estables de control de l'acció pública, així com millores en procediments i pràctiques administratives.  
  
5. Desenvolupar estudis i anàlisis de riscos.  
6. Gestionar i analitzar qualsevol tipus d'informació i de documentació publicada sobre les matèries pròpies de l'Agència, així com elaborar els informes, les estadístiques, les publicacions i els estudis tècnics pertinents.  
7. Promoure estudis i investigacions en relació amb el frau, amb les causes que l'originen i amb l'impacte social i polític que genera.  
  
8. Formular propostes i recomanacions en matèria d'integritat, d'ètica pública, de prevenció i de lluita contra la corrupció, sobre disposicions normatives vigents o en tràmit d'aprovació.  
9. Donar resposta a les consultes no vinculants en matèria de prevenció del frau, la corrupció i les bones pràctiques.  
10. Elaborar i gestionar accions i guies formatives especialitzades en matèria d'integritat i d'ètica pública, així com de prevenció del frau i de la corrupció.  
11. Elaborar i gestionar accions formatives per al personal adscrit a l'Agència perquè dispose de la capacitat tècnica i la formació contínua deguda.  
12. Proposar, preparar i realitzar els programes de sensibilització de l'Agència.  
13. Executar i desenvolupar eines per a emmagatzemar, gestionar i posar a disposició, de manera accessible i en format obert, els recursos d'informació en l'àmbit de la lluita contra el frau, la corrupció, la defensa de l'ètica pública i la integritat, per a fomentar la difusió de manera fàcil, gratuïta, lliure, completa, permanent, reutilitzable i contínuament actualitzada.  
14. Establir la política de gestió de documents d'acord amb la normativa vigent i amb els estàndards, les recomanacions i les bones pràctiques nacionals i internacionals aplicables per a la gestió documental i la Norma tècnica d'interoperabilitat del catàleg d'estàndards, que garantisquen l'autenticitat, la integritat, la confidencialitat, la disponibilitat i la traçabilitat dels documents i dels expedients electrònics que es generen, permetent la protecció, recuperació i conservació física i lògica d'aquests i del seu context.  
15. Elaborar i proposar el codi ètic i de conducta del personal de l'Agència.  
16. Aquelles que li assigne el director o la directora de l'Agència.  
  
  
5. Director/a d'Assumptes Jurídics  
La Direcció d'Assumptes Jurídics té les funcions següents:  
1. Dirigir, coordinar i supervisar el funcionament i l'organització de les unitats dependents.  
2. Efectuar les tasques corresponents a l'assessorament jurídic de l'Agència, així com emetre els informes jurídics preceptius i aquells que sol·licite la Direcció de l'Agència.  
3. Prestar assessoria legal a la persona denunciant sobre els fets relacionats amb la denúncia, així com sobre els procediments que s'interposen en contra seua amb motiu d'aquesta.  
4. Vetlar per la protecció de les persones denunciants, informants i alertadores, proposar l'adopció de mesures que garantisquen la seua protecció i, en particular, preservar la seua indemnitat personal i professional.  
5. Efectuar les propostes d'atorgament de l'estatut de la persona denunciant i de resolució de qualsevol incidència que puga sorgir en relació amb aquest.  
6. Elaborar i proposar les modificacions legislatives i reglamentàries que afecten o es referisquen a l'Agència.  
7. Complir la funció certificadora de les actuacions generades per l'Agència i de secretaria general.  
8. Tramitar els convenis que ha de subscriure l'Agència, sense perjudici de l'elaboració de propostes, d'impuls i de seguiment per la unitat administrativa que corresponga.  
9. Instruir i tramitar els expedients relatius a la imposició de les sancions previstes en la Llei 11/2016, de la Generalitat, de 28 de novembre.  
  
10. Exercir la representació i defensa en judici de l'Agència.  
11. Tramitar i proposar la resolució de les peticions d'accés a la informació pública que es formulen.  
12. Tramitar els procediments de responsabilitat patrimonial.  
13. Instruir i tramitar els expedients disciplinaris del personal de l'Agència.  
14. Preparar la memòria anual, sense perjudici de la col·laboració de cada una de les altres unitats administratives.  
15. Aquelles que li assigne el director o la directora de l'Agència.  
  
  
6. Cap dels Serveis d'Anàlisi i Investigació I  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Analitzar les sol·licituds, les denúncies i les comunicacions presentades per persones físiques i jurídiques, públiques o privades, òrgans o institucions de caràcter públic.  
2. Supervisar i vetlar pel correcte funcionament de la bústia de denúncies de l'Agència.  
3. Efectuar, coordinar i supervisar el tractament i l'anàlisi de la informació que tinga coneixement que siga susceptible de donar lloc a actuacions d'investigació.  
4. Proposar l'arxivament, la inadmissió, la iniciació d'actuacions d'investigació, la interrupció, la remissió a l'òrgan competent o l'arxivament respecte a les seues pròpies investigacions, i sotmetre-les a l'aprovació de la Direcció d'Anàlisi i Investigació.  
5. Desenvolupar les investigacions que, segons la seua complexitat, sensibilitat o reserva, siguen assignades a aquests.  
6. Proposar a la Direcció d'Anàlisi i Investigació la realització d'activitats d'investigació i inspecció.  
7. Dirigir i supervisar les visites d'inspecció i les entrevistes personals oportunes.  
8. Assessorar la Direcció d'Anàlisi i Investigació en la conclusió o la reobertura dels expedients d'investigació, així com fer el seguiment de les actuacions i recomanacions adoptades.  
9. Elaborar la proposta de memòria anual de l'Agència, en la part relativa a l'activitat d'anàlisi i investigació.  
10. Formular la proposta del pla estratègic de l'acció d'anàlisi i investigació de l'Agència.  
11. La resta de tasques que li assigne la Direcció d'Anàlisi i Investigació o la Direcció de l'Agència.  
  
7. Cap del Servei de Suport i Perícia  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Les pròpies dels llocs de direcció del Servei d'Anàlisi i Investigació, de manera alternativa a les que es detallen a continuació.  
  
2. Supervisar les propostes de col·laboració dels òrgans competents en l'emissió d'informes pericials i planificar i assessorar en l'execució d'aquests.  
3. Assessorar i proposar millores a la Direcció d'Anàlisi i Investigació respecte a la direcció tècnica superior del suport i perícia, la inspecció i l'emissió d'informes pericials, així com a l'anàlisi i la investigació, quan siga requerit per a això.  
4. Executar les activitats pericials assumides per l'Agència i desenvolupar les investigacions que, en funció de la seua complexitat, sensibilitat o reserva, siguen assignades a aquests, quan siguen requerits per a això.  
5. Elaborar la proposta de memòria anual de l'Agència, en la part relativa a l'activitat pericial de l'Agència.  
6. Formular la proposta del pla estratègic de l'acció pericial de l'Agència.  
7. La resta de tasques que li assigne la Direcció d'Anàlisi i Investigació o la Direcció de l'Agència.  
  
8. Cap del Servei d'Anàlisi i Investigació II  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Analitzar les sol·licituds, les denúncies i les comunicacions presentades per persones físiques i jurídiques, públiques o privades, òrgans o institucions de caràcter públic.  
2. Supervisar i vetlar pel correcte funcionament de la bústia de denúncies de l'Agència.  
3. Efectuar, coordinar i supervisar el tractament i l'anàlisi de la informació que tinga coneixement que siga susceptible de donar lloc a actuacions d'investigació.  
4. Proposar l'arxivament, la inadmissió, la iniciació d'actuacions d'investigació, la interrupció, la remissió a l'òrgan competent o l'arxivament respecte a les seues pròpies investigacions, i sotmetre-les a l'aprovació de la Direcció d'Anàlisi i Investigació.  
5. Desenvolupar les investigacions que, segons la seua complexitat, sensibilitat o reserva, siguen assignades a aquests.  
6. Proposar a la Direcció d'Anàlisi i Investigació la realització d'activitats d'investigació i inspecció.  
7. Dirigir i supervisar les visites d'inspecció i les entrevistes personals oportunes.  
8. Assessorar la Direcció d'Anàlisi i Investigació en la conclusió o la reobertura dels expedients d'investigació, així com fer el seguiment de les actuacions i recomanacions adoptades.  
9. Elaborar la proposta de memòria anual de l'Agència, en la part relativa a l'activitat d'anàlisi i investigació.  
10. Formular la proposta del pla estratègic de l'acció d'anàlisi i investigació de l'Agència.  
11. La resta de tasques que li assigne la Direcció d'Anàlisi i Investigació o la Direcció de l'Agència.  
  
9. Cap del Servei de Sistemes d'Informació  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Impulsar el funcionament i l'organització de les unitats i dels equips de tecnologies de la informació dependents.  
2. Assessorar la Direcció d'Anàlisi i Investigació sobre normatives d'ús de recursos tecnològics, polítiques de seguretat i d'interoperabilitat, plans de desenvolupament de sistemes d'informació i altres criteris en relació amb els sistemes i les tecnologies de la informació i de les comunicacions.  
3. Impulsar, aplicar i supervisar aquelles normatives d'ús de recursos tecnològics, polítiques de seguretat i interoperabilitat, plans de desenvolupament de sistemes d'informació i altres criteris en relació amb els sistemes i les tecnologies de la informació i de les comunicacions que siguen legalment aplicables o aprovades per la Direcció de l'Agència i proposar a la Direcció d'Anàlisi i Investigació aquelles que considere oportunes.  
4. Supervisar i impulsar el desenvolupament de sistemes i assessorar i proposar a la Direcció d'Anàlisi i Investigació estratègies per a obtindre, organitzar i centralitzar la recollida i l'explotació d'informació que permeta identificar conductes susceptibles de frau i corrupció.  
5. Supervisar i coordinar el desenvolupament dels objectius assignats a les unitats i els equips dependents.  
6. Dirigir, gestionar i coordinar el manteniment de les bases de dades, les aplicacions informàtiques i les comunicacions, així com controlar la seguretat dels sistemes d'informació.  
7. Elaborar els plecs tècnics per als expedients de contractació relacionats amb les tecnologies de la informació i la comunicació i de l'avantprojecte de pressupostos anuals en les matèries de la seua competència.  
8. Planificar, proposar, impulsar i supervisar la millora contínua de l'arquitectura física i lògica dels sistemes d'informació i de les comunicacions i dirigir les propostes aprovades per la Direcció de l'Agència.  
  
9. Elaborar la proposta de memòria anual de l'Agència, en la part relativa a l'activitat del Servei de Sistemes d'Informació.  
10. La resta de tasques que li assigne la Direcció d'Anàlisi i Investigació o la Direcció de l'Agència.  
  
10. Cap del Servei de Prevenció  
Sota la direcció del director o de la directora de Prevenció, Formació i Documentació, li correspon l'acompliment de les funcions següents:  
1. Donar suport en la planificació i la coordinació i executar:  
- L'assessorament sobre els elements que integren les estratègies d'integritat pública i sobre la confecció i l'avaluació dels plans de prevenció.  
- L'avaluació de l'eficàcia dels instruments jurídics i les mesures existents en matèria de prevenció i lluita contra el frau i la corrupció.  
  
- La proposta del pla estratègic del Servei de Prevenció.  
2. Proposar criteris previs, clars i estables de control de l'acció pública, així com millores en procediments i pràctiques administratives.  
  
3. Supervisar els estudis i les anàlisis de risc que elabore el personal tècnic del Servei.  
4. Promoure estudis i investigacions en relació amb el frau, amb les causes que l'originen i amb l'impacte social i polític que genera.  
  
5. Formular propostes i recomanacions en matèria d'integritat, d'ètica pública, de prevenció i lluita contra la corrupció, sobre disposicions normatives vigents o en tràmit d'aprovació, i supervisar les que elabora el personal tècnic del servei.  
6. Formular recomanacions a les administracions i entitats públiques, una vegada finalitzades les actuacions d'investigació sense que els fets siguen constitutius de conductes fraudulentes o de corrupció, sobre modificació, anul·lació o incorporació de criteris per a evitar disfuncions detectades o millorar pràctiques administratives en els supòsits i en les àrees de risc de conductes irregulars detectades.  
7. Elaborar la proposta de memòria anual de l'Agència, en la part relativa al servei de prevenció.  
8. Gestionar les necessitats de contractació del servei.  
9. Col·laborar en les activitats de formació i de difusió que li siguen assignades.  
10. La resta de tasques que li assigne la Direcció de Prevenció, Formació i Documentació o la Direcció de l'Agència.  
  
11. Lletrat/ada  
Sota la direcció del director o de la directora d'Assumptes Jurídics, li correspon l'acompliment de les funcions següents:  
1. Assessorament en dret i assistència tècnica i jurídica, especialment en matèries de contractació pública i concessions, funció pública, subvencions, patrimoni públic i urbanisme.  
2. Assessorament legal a les persones que denuncien, informen o alerten de fets o conductes de possible frau o corrupció.  
3. Instrucció de les sol·licituds d'atorgament de l'estatut de protecció de la persona denunciant, i fer-ne el seguiment.  
4. Instrucció de procediments sancionadors, disciplinaris i de responsabilitat patrimonial, o d'accés a la informació pública.  
5. Redacció de tota mena de documents administratius.  
6. Representació i defensa en judici a l'Agència.  
7. La resta de tasques que li assigne la Direcció d'Assumptes Jurídics o la Direcció de l'Agència.  
  
12. Cap de la Unitat de Gestió Administrativa  
Sota la direcció del cap de l'Àrea d'Administració, de Recursos Humans i de Gestió Econòmica, li correspon l'acompliment de les funcions següents:  
1. Coordinar, executar i controlar la gestió de recursos humans, amb especial implicació en:  
- Elaborar i proposar les instruccions i circulars internes que procedisquen i que afecten l'organització i les condicions de treball del personal de l'Agència.  
- Col·laboració en l'elaboració i la preparació del projecte de pressupostos en la part que afecte les seues funcions, comunicar al responsable de la gestió pressupostària les directrius a les quals s'ha d'atindre en l'execució del pressupost i fer el seguiment i control de la despesa del capítol I.  
- Elaboració de nòmines, Seguretat Social i matèries relacionades.  
  
- Registre de personal, de llocs de treball i de condicions de treball de l'Agència.  
2. Elaborar propostes de relacions de llocs de treball i prestar assistència en la negociació col·lectiva amb els representants sindicals.  
  
3. Gestionar els processos de provisió definitiva i temporal de llocs de treball.  
4. Gestionar les necessitats de contractació de la Unitat.  
5. Elaborar la proposta de memòria anual de l'Agència, en la part relativa a recursos humans de l'Agència.  
6. Coordinar i gestionar el manteniment dels béns, els serveis i les instal·lacions de l'Agència.  
7. Col·laborar en la formulació de la proposta del pla estratègic de l'Àrea de Recursos Humans.  
8. La resta de tasques que li assigne el/la cap de l'Àrea d'Administració, de Recursos Humans i de Gestió Econòmica o la Direcció de l'Agència.  
  
13. Cap de la Unitat de Gestió Econòmica  
Sota la direcció del cap de l'Àrea d'Administració, de Recursos Humans i de Gestió Econòmica, li correspon l'acompliment de les funcions següents:  
1. Coordinar, executar i controlar la gestió economicofinancera i pressupostària, de comptabilitat i tresoreria, amb especial implicació en:  
- Elaborar i proposar les instruccions i circulars internes que procedisquen i que afecten la gestió pressupostària de l'Agència.  
- L'elaboració i informe de l'avantprojecte de pressupost, bases d'execució, liquidació i compte general de l'Agència.  
- La comptabilitat pressupostària i patrimonial de l'Agència, mitjançant l'elaboració de la informació o documentació que siga requerida.  
- La gestió del registre comptable de factures i el seguiment d'aquest.  
- les relacions amb els òrgans de control extern.  
- Qualsevol altra tasca de gestió economicopressupostària i de comptabilitat afí, que puga ser-li assignada per raó de les competències que té assignades.  
2. Coordinar, executar i controlar la contractació de l'Agència, amb especial implicació en:  
- L'elaboració i execució del pla anual de contractació de l'Agència, mitjançant la preparació i gestió de les licitacions corresponents.  
  
- el manteniment, el seguiment i la informació dels expedients de contractació.  
- la coordinació i el compliment de la publicació en les plataformes, els diaris oficials i el compliment de les obligacions de rendició de l'activitat de contractació mitjançant el Registre Oficial de Contractes de la Generalitat Valenciana, òrgans de control externs i portal de transparència.  
3. Elaborar la proposta de memòria anual de l'Agència, en la part relativa a la gestió econòmica.  
4. Col·laborar en la formulació de la proposta del pla estratègic de l'Àrea de Gestió Econòmica i de Contractació.  
5. La resta de tasques que li assigne el/la cap de l'Àrea d'Administració, de Recursos Humans i de Gestió Econòmica o la Direcció de l'Agència.  
  
14-15-16. Cap de la Unitat d'Anàlisi i Investigació I - Cap de la Unitat d'Anàlisi i Investigació II - Cap de la Unitat d'Anàlisi i Investigació III  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Rebre i analitzar les sol·licituds, les denúncies i les comunicacions presentades per persones físiques i jurídiques, públiques o privades, òrgans o institucions de caràcter públic.  
2. Supervisar i vetlar pel correcte funcionament de la bústia de denúncies de l'Agència.  
3. Efectuar i coordinar el tractament i l'anàlisi de la informació que tinga coneixement que siga susceptible de donar lloc a actuacions d'investigació.  
4. Proposar l'arxivament, la inadmissió, la iniciació d'actuacions d'investigació, la interrupció, la remissió a l'òrgan competent o l'arxivament respecte a les seues pròpies investigacions, i sotmetre-les a l'aprovació del servei corresponent.  
5. Proposar al servei corresponent la realització d'activitats d'investigació i inspecció.  
6. Realitzar les visites d'inspecció i entrevistes personals oportunes.  
  
7. Assessorar el servei corresponent en la conclusió o la reobertura dels expedients d'investigació, així com fer el seguiment de les actuacions i recomanacions adoptades.  
8. La resta de tasques que li assigne el director o la directora d'Anàlisi i Investigació o la Direcció de l'Agència.  
  
17. Cap de la Unitat de Suport i Perícia  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Les pròpies dels llocs de direcció de la Unitat d'Anàlisi i Investigació, de manera alternativa a les que es detallen a continuació.  
  
2. Auxiliar els caps de servei en l'estudi de les propostes de col·laboració dels òrgans competents en l'emissió d'informes pericials.  
  
3. Executar les activitats pericials assumides per l'Agència i desenvolupar les investigacions que, en funció de la seua complexitat o sensibilitat, siguen assignades a aquests, quan siguen requerits per a això.  
4. La resta de tasques que li assigne el director o la directora d'Anàlisi i Investigació o la Direcció de l'Agència.  
18. Cap de la Unitat de Coordinació Informàtica  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Impulsar el funcionament i l'organització de les unitats i dels equips de tecnologies de la informació dependents.  
2. Desenvolupar sistemes i proposar i auxiliar el cap de servei en la definició d'estratègies per a obtindre, organitzar i centralitzar la recollida i l'explotació d'informació que permeta identificar conductes susceptibles de frau i corrupció.  
3. Supervisar, coordinar i executar el desenvolupament dels objectius encomanats a les unitats i els equips dependents.  
4. Aplicar les estratègies aprovades respecte del manteniment de les bases de dades, les aplicacions informàtiques i les comunicacions, així com controlar la seguretat dels sistemes d'informació.  
5. Assessorar en la definició de protocols de millora contínua en els processos del servei de tecnologies de la comunicació i la informació i aplicar els protocols aprovats.  
6. Gestió de la seguretat de la informació.  
7. Coordinar, gestionar i registrar el funcionament tècnic de la signatura digital.  
8. Assessorar, coordinar i gestionar l'elaboració de polítiques, normes i guies de seguretat.  
9. Monitorar l'estat de seguretat dels sistemes i desenvolupar i proposar plans de recuperació de sistemes.  
10. La resta de tasques que li assigne el director o la directora d'Anàlisi i Investigació o la Direcció de l'Agència.  
  
19. Cap de la Unitat de Producció i d'Explotació dels Sistemes Informàtics  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Impulsar el funcionament i l'organització de les unitats i dels equips de tecnologies de la informació dependents.  
2. Desenvolupar sistemes i proposar i auxiliar el cap de servei en la definició d'estratègies per a obtindre, organitzar i centralitzar la recollida i l'explotació d'informació que permeta identificar conductes susceptibles de frau i corrupció.  
3. Supervisar, coordinar i executar el desenvolupament dels objectius encomanats a les unitats i els equips dependents.  
4. Aplicar les estratègies aprovades respecte del manteniment de les bases de dades, les aplicacions informàtiques i les comunicacions, així com controlar la seguretat dels sistemes d'informació.  
5. Gestionar i controlar les infraestructures informàtiques i solucionar les incidències dels membres de l'Agència en la seua àrea de competències.  
6. Gestionar, controlar i inspeccionar l'administració de servidors, d'aplicacions, de correu electrònic, de sistemes operatius, de xarxes, d'infraestructures de telefonia i telecomunicacions, de dominis, de bases de dades i altres recursos informàtics. Registrar els incidents de seguretat i informar periòdicament el Comité de Seguretat de la Informació.  
7. Monitorar i mantindre l'equipament del Centre de Processament de Dades.  
8. Gestionar les autoritzacions d'ús i de perfils d'accés als sistemes.  
  
9. Monitorar l'estat de seguretat dels sistemes i desenvolupar i proposar plans de recuperació de sistemes. Planificar i assegurar la realització de còpies de seguretat.  
10. La resta de tasques que li assigne el director o la directora d'Anàlisi i Investigació o la Direcció de l'Agència.  
  
20. Tècnic/a de Formació  
1. Desenvolupar les tasques de docència que li siguen assignades.  
2. Donar suport i assistència tècnica en les tasques de detecció, planificació, coordinació, disseny i execució de les accions i dels recursos formatius.  
3. Realitzar la gestió administrativa de les accions formatives.  
4. Donar suport i assistència tècnica en projectes de la Direcció de Prevenció, Formació i Documentació, d'acord amb les instruccions dels seus superiors.  
5. Estudiar i comparar models de prevenció existents i analitzar-ne la viabilitat en el context propi.  
6. Recopilar i ordenar millors pràctiques en l'àmbit de la prevenció i lluita contra la corrupció.  
7. Col·laborar en les actuacions de prevenció que li siguen assignades.  
8. Qualsevol altra que la Direcció de Prevenció, Formació i Documentació, així com el cap del Servei de Formació, li assignen.  
  
21-22. Investigador/a I - Investigador II  
1. Rebre i analitzar les sol·licituds, les denúncies i les comunicacions presentades per persones físiques i jurídiques, públiques o privades, òrgans o institucions de caràcter públic.  
2. Efectuar, coordinar i supervisar el tractament i l'anàlisi de la informació que tinga coneixement que siga susceptible de donar lloc a actuacions d'investigació.  
3. Proposar l'arxivament, la inadmissió, la iniciació d'actuacions d'investigació, la interrupció, la remissió a l'òrgan competent o l'arxivament respecte a les seues pròpies investigacions, i sotmetre-les a l'aprovació del servei corresponent.  
4. Proposar al servei corresponent la realització d'activitats d'investigació i inspecció.  
5. Realitzar les visites d'inspecció i entrevistes personals oportunes.  
  
6. Assessorar el servei corresponent en la conclusió o la reobertura dels expedients d'investigació, així com fer el seguiment de les actuacions i recomanacions adoptades.  
7. La resta de tasques que li assigne el director o la directora d'Anàlisi i Investigació o la Direcció de l'Agència.  
  
23. Tècnic/a superior de Contractació i Personal  
Sota la direcció del cap de l'Àrea d'Administració, de Recursos Humans i de Gestió Econòmica, li correspon l'acompliment de les funcions següents:  
1. Executar i controlar la gestió de recursos humans, amb especial implicació en:  
- Col·laborar en l'estudi i elaboració de les instruccions i circulars internes que procedisquen i que afecten l'organització i les condicions de treball del personal de l'Agència.  
- Col·laborar en l'elaboració i la confecció de nòmines mensuals i quotes socials.  
- Col·laborar en la gestió del registre de personal, de llocs de treball i de condicions de treball de l'Agència.  
2. Executar els processos de provisió definitiva i temporal de llocs de treball.  
3. Executar les activitats derivades per a la implementació del pla anual de contractació, mitjançant la preparació de les licitacions corresponents (memòria justificativa, plecs de clàusules administratives particulars, assessorament en plecs tècnics, quadre de característiques, acords marc, redacció de resolucions de l'òrgan de contractació, etc.)  
4. La resta de tasques que li assigne el/la cap de l'Àrea d'Administració, de Recursos Humans i de Gestió Econòmica.  
  
24. Cap de la Unitat d'Assumptes Jurídics  
Sota la direcció del director o de la directora d'Assumptes Jurídics, li correspon l'acompliment de les funcions següents:  
1. Suport tècnic en la gestió i en l'estudi de matèries d'interés de la Direcció d'Assumptes Jurídics, especialment contractació pública i concessions, funció pública, subvencions, patrimoni públic i urbanisme.  
  
2. Suport a l'assessoria legal que l'Agència presta a les persones que denuncien, informen o alerten de fets o conductes de possible frau o corrupció.  
3. Instrucció de les sol·licituds d'atorgament de l'estatut de protecció de la persona denunciant, i fer-ne el seguiment.  
4. Suport a la instrucció de procediments sancionadors, disciplinaris i de responsabilitat patrimonial, o d'accés a la informació pública.  
  
5. Assistència a les funcions de secretaria general i certificadora de la Direcció d'Assumptes Jurídics.  
6. Redacció de tota mena de documents administratius.  
7. La resta de tasques que li assigne la Direcció d'Assumptes Jurídics o la Direcció de l'Agència.  
  
25. Secretari/ària de Direcció  
1. Assistir la Direcció de l'Agència i el seu gabinet.  
2. Treballs de secretaria, de classificació, de registre, d'arxivament, de custòdia i de distribució de documents, conforme a les instruccions del/de la director/a de l'Agència.  
3. Ús d'equips informàtics.  
4. Atenció a telefonades, agenda de reunions, atenció a visites, etc.  
  
5. Aquelles funcions anàlogues a les anteriors que, per estar implícites en aquestes o per tindre caràcter instrumental per al seu exercici, li assigne la Direcció de l'Agència.  
  
26. Cap d'equip de Gestió Econòmica i Administració  
1. Activitats administratives de col·laboració, de tramitació, de preparació, de comprovació, d'actualització i d'administració de dades.  
2. Activitats administratives de col·laboració, de gestió i d'execució de l'activitat de gestió pressupostària, comptable i de tresoreria.  
3. Activitats administratives de col·laboració en la gestió i l'execució de l'activitat de contractació de l'Agència.  
4. Activitats administratives de col·laboració en l'execució de la política de transparència de l'Agència.  
5. Dominar i gestionar les eines informàtiques relatives a la gestió pressupostària, contractació electrònica, en particular de la plataforma de contractació del sector públic.  
6. Registre i notificacions.  
7. Qualsevol altra del seu nivell de classificació professional que li assigne el/la cap de l'Àrea d'Administració, de Recursos Humans i de Gestió Econòmica.  
  
27. Cap de l'equip d'Anàlisi i Investigació  
1. Col·laborar en la gestió administrativa dels equips d'Anàlisi i Investigació i de Suport i Perícia.  
2. Tramitar administrativament els informes d'anàlisi i investigació i de suport i perícia i gestionar les notificacions corresponents.  
  
3. Recepcionar les denúncies i, sota les instruccions de la Direcció d'Anàlisi i Investigació, procedir a assignar expedient o donar el tràmit oportú.  
4. Recepcionar i donar curs a la documentació enviada, requerida i/o remesa pels òrgans competents per a la sol·licitud d'informes pericials.  
  
5. Supervisar l'arxiu físic i informàtic de la Direcció d'Anàlisi i Investigació.  
6. Tramitar els assumptes administratius de la Direcció d'Anàlisi i Investigació en matèries de personal, contractació i altres afins.  
7. Proposar millores a la Direcció d'Anàlisi i Investigació respecte a la millor tramitació administrativa i/o l'arxivament de documentació.  
  
8. Actualitzar la base de dades de les investigacions i dels informes pericials de la Direcció d'Anàlisi i Investigació.  
9. Redactar i despatxar la correspondència de la Direcció d'Anàlisi i Investigació, sota la supervisió del director d'Anàlisi i Investigació.  
  
10. Tramitar propostes de resolucions dels assumptes competència de la Unitat de Gestió Econòmica que no suposen una dificultat especial.  
11. Tramitació, ordenació i arxivament dels documents i expedients relatius a l'activitat en matèria de la seua competència, d'acord amb els procediments establits.  
12. Registre i notificacions.  
13. Aquelles altres que li assigne la directora o el director d'Anàlisi i Investigació o la Direcció de l'Agència.  
  
28. Cap del negociat de suport administratiu i direcció  
1. Assistir la Direcció de l'Agència.  
2. Donar suport a la direcció de l'equip de Gestió Econòmica i Assumptes Generals en el desenvolupament de les seues funcions.  
3. Tasques ofimàtiques, manuals o de càlcul numèric, d'informació i de registre de correspondència, de fitxer i classificació de documents i d'expedients de la Direcció de l'Agència i d'Administració i Gestió Econòmica.  
4. Tramitació dels comptes justificatius de dietes i despeses de representació.  
5. Utilització de les aplicacions de recursos humans relacionades amb la gestió de nòmines i control horari.  
6. Atenció al públic i a la central telefònica.  
7. Registre i notificacions.  
8. Qualsevol altra que el/la cap de l'Àrea d'Administració, de Recursos Humans o de Gestió Econòmica o la Direcció de l'Agència, li assignen per raó de les funcions que té assignades.  
  
29. Cap de negociat de suport administratiu i jurídic  
1. Suport administratiu a la Direcció d'Assumptes Jurídics mitjançant el maneig de dades, d'informació i de contingut digital, utilitzant paquets d'ofimàtica per a editar continguts digitals en diferents formats (text, taules, gràfics, imatges, presentacions, infografies, diagrames, vídeos, multimèdia, bases de dades pròpies de la Direcció d'Assumptes Jurídics, etc.).  
2. Navegació, cerca, filtració, avaluació i gestió tant de dades com d'informació i de continguts digitals relacionats amb la documentació legislativa, jurisprudencial i de protecció de persones denunciants, informants o alertadores.  
3. Manteniment de pàgines web mitjançant el maneig del gestor de continguts WordPress.  
4. Qualsevol altra del seu nivell de classificació professional que li assigne la Direcció d'Assumptes Jurídics o la Direcció de l'Agència.  
  
  
30. Cap de negociat de suport, prevenció, formació i documentació  
1. Gestionar els fons bibliogràfics i documentals en qualsevol suport i elaborar materials de difusió d'aquests.  
2. Gestionar les consultes i les demandes d'informació.  
3. Elaborar documentació de suport per a les direccions de l'Agència, amb instrucció prèvia del cap del Servei de Documentació.  
4. Col·laborar en la preparació i l'edició de materials destinats a actuacions formatives i de difusió, així com les vinculades a les funcions de prevenció.  
5. Col·laborar en la confecció de la memòria anual de l'Agència.  
6. Registre i notificacions.  
7. Col·laborar en la gestió de les activitats de prevenció i formació.  
  
  
31. Cap de negociat de suport comunicació institucional  
1. Suport administratiu al Gabinet mitjançant el maneig de dades, d'informació i de contingut digital, utilitzant paquets d'ofimàtica per a editar continguts digitals en diferents formats (text, taules, gràfics, imatges, presentacions, infografies, diagrames, vídeos, multimèdia, bases de dades pròpies del Gabinet de l'Agència, etc.).  
2. Actualització de continguts de la pàgina web mitjançant el maneig del gestor de continguts WordPress.  
3. Col·laboració en relació amb les activitats institucionals, de participació i de comunicació, inclosos entorns digitals.  
5. Col·laborar en la confecció de la memòria anual de l'Agència.  
6. Registre i notificacions.  
7. Qualsevol altra del seu nivell de classificació professional que li assigne la Direcció del Gabinet de Relacions Institucionals, Comunicació i Participació o la Direcció de l'Agència.  
  
32. Subaltern/a supervisor/a  
1. Controlar els accessos i l'obertura i el tancament d'aquests.  
2. Identificar, informar, rebre i atendre el públic en general i la central telefònica.  
3. Custodiar, controlar i realitzar el manteniment bàsic de material i mobiliari.  
4. Utilitzar màquines fotocopiadores, reproductores, enquadernadores, destructores i anàlogues.  
5. Classificar i repartir correspondència, paquets i documents.  
6. Traslladar documents i material, i entregar o realitzar notificacions.  
7. Assistència i suport a actes protocol·laris i institucionals.  
8. Qualsevol altra funció inherent a la seua categoria professional.  
  
33. Cap del Servei de Formació  
1. Donar suport en la detecció, la planificació, la coordinació, el disseny i executar:  
- Accions i recursos formatius especialitzats en matèria d'integritat i ètica pública, així com de prevenció del frau i de la corrupció.  
  
- Accions formatives per al personal adscrit a l'Agència, perquè dispose de la capacitat tècnica i la formació continuada deguda.  
- La proposta del pla estratègic del Servei de Formació.  
2. Coordinar l'agenda docent de professionals amb objectius compartits per a col·laborar en les accions i els recursos formatius.  
3. Coordinar el grup de formació dels professionals propis de l'Agència, i supervisar les seues tasques.  
4. Coordinar la gestió integral de les accions formatives. Desenvolupar un sistema d'informació que mesure l'acompliment de les línies estratègiques.  
5. Desenvolupar tasques de docència i realitzar la validació didàctica dels materials formatius, en execució de les accions i els recursos formatius.  
6. Gestionar les necessitats de contractació del servei.  
7. Col·laborar en les actuacions de prevenció que li siguen assignades.  
8. Elaborar la proposta de memòria anual de l'Agència, en la part relativa al Servei de Formació.  
9. Qualsevol altra que la Direcció de Prevenció, Formació i Documentació, així com el director o la directora de l'Agència, li assignen.  
  
  
34. Cap del Servei de Documentació i Informes  
1. Dissenyar, coordinar i supervisar el fons documental especialitzat en la prevenció i la lluita contra el frau i la corrupció.  
2. Dissenyar el sistema d'arxius de l'Agència. Coordinar i supervisar les actuacions de gestió documental i de tractament arxivístic dels fons documentals.  
3. Dissenyar, coordinar i supervisar la política de documents i d'arxius electrònics.  
4. Proporcionar als professionals de l'Agència els serveis documentals i bibliotecaris per al correcte desenvolupament de les seues funcions.  
5. Gestionar les necessitats de contractació del servei.  
6. Formular la proposta del pla estratègic del Servei de Documentació.  
7. Elaborar la proposta de memòria anual de l'Agència, en la part relativa al Servei de Documentació.  
8. Qualsevol altra que la Direcció de Prevenció, Formació i Documentació, així com el director o la directora de l'Agència, li assignen.  
  
35. Tècnic/a de Prevenció  
1. Elaborar estudis i anàlisis de risc, d'acord amb les indicacions dels seus supervisors.  
2. Col·laborar en l'execució d'estudis, de propostes i recomanacions en matèria d'integritat, d'ètica pública, de prevenció i lluita contra la corrupció, sobre disposicions normatives vigents o en tràmit d'aprovació.  
3. Col·laborar en la formulació de recomanacions a les administracions i entitats públiques, una vegada concloses les actuacions d'investigació sense que els fets siguen constitutius de conductes fraudulentes o de corrupció, sobre modificació, anul·lació o incorporació de criteris amb la finalitat d'evitar disfuncions detectades o millorar pràctiques administratives en els supòsits i les àrees de risc de conductes irregulars detectades.  
4. Col·laborar en l'elaboració de la memòria anual de l'Agència, en la part relativa al Servei de Prevenció.  
5. Analitzar informacions en els àmbits de risc per a la integritat i identificar patrons susceptibles d'orientar les actuacions preventives de l'Agència.  
6. Elaborar continguts i documents per a assistir i donar suport a les tasques d'integritat que proporciona la Direcció.  
7. Estudiar i comparar models de prevenció existents i analitzar-ne la viabilitat en el context propi.  
8. Recopilar i ordenar millors pràctiques en l'àmbit de la prevenció i lluita contra la corrupció.  
9. Col·laborar en les activitats de formació i de difusió li siguen assignades.  
10. Donar suport i assistència tècnica en projectes de la Direcció de Prevenció, Formació i Documentació, d'acord amb les instruccions dels seus superiors.  
11. Qualsevol altra que la Direcció de Prevenció, Formació i Documentació, així com el cap del Servei de Prevenció, li assignen.  
  
36. Tècnic/a de Formació  
1. Desenvolupar les tasques de docència que li siguen assignades.  
2. Donar suport i assistència tècnica en les tasques de detecció, planificació, coordinació, disseny i execució de les accions i dels recursos formatius.  
3. Realitzar la gestió administrativa de les accions formatives.  
4. Donar suport i assistència tècnica en projectes de la Direcció de Prevenció, Formació i Documentació, d'acord amb les instruccions dels seus superiors.  
5. Estudiar i comparar models de prevenció existents i analitzar-ne la viabilitat en el context propi.  
6. Recopilar i ordenar millors pràctiques en l'àmbit de la prevenció i lluita contra la corrupció.  
7. Col·laborar en les actuacions de prevenció que li siguen assignades.  
8. Qualsevol altra que la Direcció de Prevenció, Formació i Documentació, així com el cap del Servei de Formació, li assignen.  
  
37. Lletrat/ada  
Sota la direcció de la directora d'Assumptes Jurídics, li correspon l'acompliment de les funcions següents:  
1. Assessorament en dret i assistència tècnica i jurídica, especialment en matèries de contractació pública i concessions, funció pública, subvencions, patrimoni públic i urbanisme.  
2. Assessorament legal a les persones que denuncien, informen o alerten de fets o conductes de possible frau o corrupció.  
3. Instrucció de les sol·licituds d'atorgament de l'estatut de protecció de la persona denunciant, i fer-ne el seguiment.  
4. Instrucció de procediments sancionadors, disciplinaris i de responsabilitat patrimonial, o d'accés a la informació pública.  
5. Redacció de tota mena de documents administratius.  
6. Representació i defensa en judici a l'Agència.  
7. La resta de tasques que li assigne la Direcció d'Assumptes Jurídics o la Direcció de l'Agència.